RIM explica el què ha passat amb BlackBerry - www.imatica.org	Articles
RIM fa pública una explicació sobre el problema patit a les BlackBerry
Una fallada en cadena del switch principal i del de backup va crear un embús a la cua d’enviament de dades que ha trigat en ser solucionat.
Redacció – Finalment, i davant les peticions de milers d’usuaris des de les xarxes socials, la companyia canadenca RIM ha fet pública una explicació oficial als problemes patits pel seu sistemaBlackBerry. I aquesta ha estat que es va produir una fallada en cadena que va afectar, en primer lloc, al switch principal de la companyia i, en segon, al switch de back-up, que no va entrar correctament en funcionament.
Totes les infraestructures de les grans companyies tecnològiques disposen de mecanismes de seguretat que permeten que, en el cas de la caiguda d’un dels seus serveis (ja sigui de maquinari i/o de programari) entri en funcionament un sistema de seguretat que permeti continuar mantenint el tràfic de dades i el funcionament mateix del servei, encara que sigui de manera més lenta i amb alguna afectació puntual. El que va fallar en el cas de les BlackBerry fou la posada en marxa d’aquest mecanisme de seguretat.
Aquesta caiguda en cadena va provocar que les dades s’acumulessin en els servidors de RIM, creant un “coll d’ampolla” del qual ha estat molt difícil sortir-se’n. La companyia no ha donat més explicacions sobre com han acabat solucionant el tema.
La companyia s’ha disculpat amb els milions d’usuaris afectats en tot el planeta, ja que si el dilluns van ser els serveis de correu, missatgeria i navegació web els que queien a la zona EMEA (Europa, Orient Mitjà i Àfrica), ahir dimarts l’afectació es contagiava a l’Amèrica del Sud.
La Caixa compta amb l’opinió dels clients per redissenyar el seu portal
El volum de dades generades cada dia a Internet creix exponencialment, per la qual cosa…	Gamelab posa Espanya i Barcelona a l’avantguarda del discurs digital
El món digital ha convertit l’oci interactiu en una eina colonitzadora. El congrés, en la…	El màrqueting d’influència, tendència del futur en les campanyes online
Partint de la base que el 3% dels internautes genera el 90% dels impactes que…	Els hashtags clicables a Facebook portaran a la generació d’una major quantitat de relacions i dades
Als responsables de màrqueting de les empreses els convé, i molt, que els hashtags triomfin…	EL MÉS COMENTAT